Kopīgs priekšlikums PADOMES REGULA ar ko groza Padomes Regulu (ES) Nr. 1284/2009 par dažu ierobežojošu pasākumu noteikšanu attiecībā uz Gvinejas Republiku /* COM/2011/0719 galīgā redakcija - 2011/0319 (NLE) */





PASKAIDROJUMA RAKSTS 1. Padome pieņēma Padomes Lēmumu 2011/…/KĀDP, ar ko groza Padomes Lēmumu 2010/638/KĀDP par ierobežojošiem pasākumiem pret Gvinejas Republiku. Ar lēmumu groza embargo darbības jomu par militārā ekipējuma eksportu un ekipējuma eksportu, kuru var izmantot iekšējām represijām. 2. Ir nepieciešami pasākumi ES līmenī, lai padarītu efektīvus atsevišķus šā embargo darbības aspektus. 3. Tādēļ jāgroza Padomes Regula (ES) Nr. 1284/2009. 2011/0319 (NLE) Kopīgs priekšlikums PADOMES REGULA ar ko groza Padomes Regulu (ES) Nr. 1284/2009 par dažu ierobežojošu pasākumu noteikšanu attiecībā uz Gvinejas Republiku EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. panta 1. punktu, ņemot vērā Padomes Lēmumu 2011/…/KĀDP, ar ko groza Padomes Lēmumu 2010/638/KĀDP par ierobežojošiem pasākumiem pret Gvinejas Republiku[1], ņemot vērā Savienības Augstās pārstāves ārlietās un drošības politikas jautājumos un Komisijas kopīgo priekšlikumu, tā kā: (1) Ar Padomes 2009. gada 22. decembra Regulu (ES) Nr. 1284/2009[2] tika noteikti daži ierobežojoši pasākumi attiecībā uz Gvinejas Republiku saskaņā ar Kopējo nostāju 2009/788/KĀDP[3] (ko vēlāk aizstāja ar Padomes Lēmumu 2010/638/KĀDP[4]), reaģējot uz drošības spēku vardarbīgo vēršanos pret politiskās demonstrācijas dalībniekiem Konakri 2009. gada 28. septembrī. (2) Padome 2011. gada […] pieņēma Lēmumu 2011/…/KĀDP, ar ko groza Padomes Lēmumu 2010/638/KĀDP, ar kuru tika grozīta pasākumu darbības joma, kuri attiecas militāro ekipējumu un ekipējumu, ko var izmantot iekšējām represijām. (3) Daži no šiem pasākumiem ir Līguma par Eiropas Savienības darbību piemērošanas jomā, tādēļ to īstenošanai ir nepieciešamas Savienības līmeņa reglamentējošas darbības, jo īpaši, lai nodrošinātu to, ka uzņēmēji visās dalībvalstīs tos piemēro vienādi. (4) Padomes Regula (ES) Nr. 1284/2009 būtu attiecīgi jāgroza, IR PIEŅĒMUSI ŠO REGULU. 1. pants Regulas (ES) Nr. 1284/2009 4. panta 1. punktu aizstāj ar šādu: “1. Atkāpjoties no 2. un 3. panta, pienācīgi pamatotos gadījumos III pielikumā uzskaitītajās tīmekļa vietnēs norādītās dalībvalstu kompetentās iestādes var atļaut: a) tāda ekipējuma pārdošanu, piegādi, nodošanu vai eksportu, kuru varētu izmantot iekšējām represijām un kurš paredzēts vienīgi humānām vai aizsardzības vajadzībām, vai Apvienoto Nāciju Organizācijas (ANO) un Eiropas Savienības īstenotām iestāžu izveidošanas programmām, vai Eiropas Savienības un ANO krīzes pārvarēšanas operācijām; b) tāda ekipējuma pārdošanu, piegādi, nodošanu vai eksportu, kuru varētu izmantot iekšējām represijām, ja tas ir paredzēts tikai, lai ļautu Gvinejas policijai un žandarmērijai izmantot samērīgu spēku, lai uzturētu sabiedrisko kārtību; c) finansējuma, finansiālas palīdzības, tehniskas palīdzības, brokeru pakalpojumu un citu pakalpojumu sniegšanu, kas saistīti ar ekipējumu vai programmām un darbībām, kas minētas šā punkta a) un b) apakšpunktā; d) finansējuma, finansiālas palīdzības, tehniskas palīdzības, brokeru pakalpojumu un citu pakalpojumu sniegšanu saistībā ar militāru ekipējumu, kas nav nāvējošs un kas paredzēts vienīgi humānām vai aizsardzības vajadzībām, vai ANO un Savienības īstenotām iestāžu izveidošanas programmām, vai Eiropas Savienības un ANO krīzes pārvarēšanas operācijām; e) finansējuma, finansiālas palīdzības, tehniskas palīdzības, brokeru pakalpojumu un citu pakalpojumu sniegšanu saistībā ar militāru ekipējumu, kas nav nāvējošs un kas paredzēts vienīgi, lai ļautu Gvinejas policijai un žandarmērijai izmantot samērīgu spēku, lai uzturētu sabiedrisko kārtību; f) finansējuma, finansiālas palīdzības, tehniskas palīdzības, brokeru pakalpojumu un citu pakalpojumu sniegšanu saistībā ar transportlīdzekļiem, kas nav paredzēti militāriem mērķiem un kas ir izgatavoti no ballistiskas aizsardzības materiāliem, vai kuros ir uzstādīti šādi materiāli, nolūkā nodrošināt Gvinejas Republikā izvietotā Eiropas Savienības un tās dalībvalstu personāla aizsardzību." 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, [..] Padomes vārdā – priekšsēdētājs […] [1] OV L …, … 2011., … lpp. . [2] OV L 346, 23.12.2009., 26. lpp. [3] OV L 281, 28.10.2009., 7. lpp. [4] OV L 280, 26.10.2010., 10. lpp.